གལ་ཆེ་ཤོས་ཅིག་ལ།འདས་པའི་ལོ་ཟླའི་ནང་ལ་ང་ཚོས་ལས་དོན་སྒྲུབ་སྐབས།བློ་སྟོབས་ཆེ་ལ་བློ་ཐག་ཆོད་པའི་མི་སྣ་མི་ཉུང་བ་དང་འབྲེལ་བ་བྱུང་བ་དང་།དེ་བཞིན་རང་ཉིད་ཀྱི་ཐུན་མོང་མ་ཡིན་པའི་འཚོ་བའི་སྐྱེལ་སྟངས་རྒྱུན་མཐུད་ཡོང་བར་འབད་རྩོན་བྱེད་ཅིང་།རང་ཉིད་ཀྱི་གདམ་ཁ་གཞི་ལ་བཅོལ་ནས་སྤྱི་ཚོགས་ཡར་རྒྱས་གཏོང་བར་འབད་རྩོན་བྱེད་མཁན་གྱི་མི་མང་རྣམས་དང་འབྲེལ་བ་བྱུང་བས།ངས་ཁོང་རྣམ་པར་ཞུ་རྒྱུར།ཁྱེད་ཅག་མི་རེ་ངོ་རེ་དང་འབྲེལ་བ་བྱུང་བ་རྣམས་དང་།དེ་བཞིན་སྐབས་རེ་ཐུན་མོང་གི་སྒོ་ནས་འབྲེལ་བ་བྱུང་བའི་བཀའ་དྲིན་ལ་བརྟེན་ནས།ང་ཚོར་དམིགས་བསལ་གྱི་སྤྱི་ཚོགས་ཤིག་ལ་མཁོ་བའི་དམིགས་བསལ་གྱི་སྲི་ཞུ་བསྒྲུབ་པའི་ཚོགས་པ་འདི་ལྟ་བུ་ཞིག་བསྐྲུན་ཐུབ་པར་ཕན་ཐོགས་ཆེན་པོ་བྱུང་ལ།ཁྱེད་ཅག་གིས་ངའི་མི་སྒེར་གྱི་མི་ཚེར་དོན་སྙིང་ཆེན་པོ་ཞིག་བྱིན་བྱུང་།ཀུན་ཕན་ཐེབས་རྩ་ཚོགས་པས་སྲི་ཞུ་སྒྲུབ་པའི་དུས་སྐབས་རིང་།འཛམ་གླིང་དང་།ཡུལ་གྲུ་དེ་དག་ནང་གི་གནས་སྟངས་ནི་དམིགས་བསལ་ཅན་ཞིག་རེད།ད་ཆ་དུས་ཚོད་དེ་འདས་ཟིན་རུང་།བོད་མཐོ་སྒང་གི་མི་རྣམས་ཀྱི་ལག་ཤེས་དང་།མོས་པ།འདུན་པ།དགོད་བྲོ།སྙིང་རྗེ།བརྩེ་བ།རིག་གཞུང་གི་སྤོབས་པ་བཅས་ནི་ཡིད་དབང་འཕྲོག་དགོས་པ་ཞིག་ཡིན་པ་དང་།འཛད་མཐའ་མེད་པའི་སྟོབས་ཤུགས་ཤིག་ཀྱང་རེད།དེར་བརྟེན་ང་ཚོ་ཁྱེད་ཅག་གི་འཚོ་བའི་ཆ་ཤས་ཤིག་ཏུ་གྱུར་་པ་དེར་ཐུགས་རྗེ་ཆེ་ཞུ།